EELNÕU
24.08.2026
Elektrituruseaduse muutmise seaduse eelnõu

§ 1. Elektrituruseaduse muutmine

Elektrituruseaduses tehakse järgmised muudatused:

1) paragrahvi 3 täiendatakse punktidega 87 ja 88 järgmises sõnastuses:
„87) energiajagamine – ühes liitumispunktis toodetud taastuvenergia või salvestatud energia tarbimine teises liitumispunktis pooltevahelise kokkuleppe alusel;
88) energiajagamise korraldaja – energiajagamise osapool või kolmas isik, kes korraldab või vahendab energiajagamist mitme aktiivse tarbija vahel vastavalt nendevahelisele kokkuleppele, korraldab vajalike lepingute sõlmimise ja osapoolte vahelise arveldamise;“;

2) paragrahvi 44 täiendatakse lõikega 11 järgmises sõnastuses:
„(11) Turuosalisel on õigus omada mitut ühe liitumispunktiga seotud mõõtepunkti ja sõlmida iga mõõtepunkti kohta eraldi avatud tarne leping või energiajagamise kokkulepe.“;

3) paragrahvi 592 lõiget 1 täiendatakse pärast sõnu „infosüsteemi haldamise põhjendatud kulu“ tekstiosaga „ning §-s 1113 lõikes 311 nimetatud energiajagamise funktsioonide arendamise, haldamise ja andmete edastamise kulu“;

4) paragrahvi 65 lõiget 11 muudetakse ja sõnastatakse järgmiselt:
„(11) Jaotusvõrguettevõtja teeb koostööd energiakogukonna, energiajagamises osalevate aktiivsete võrguteenuse kasutajate ja nende määratud energiajagamise korraldajaga, et hõlbustada omatoodetud või jagatud elektrienergia tarbimist.“;

5) seaduse 7. peatükki täiendatakse §-ga 822 järgmises sõnastuses:

„§ 822. Energiajagamine

(1) Energiajagamise kokkulepe on taastuvenergia tootja või energiasalvestusüksuse käitaja ja tarbija vaheline eraõiguslik kokkulepe, mida võib korraldada ka juriidilise isiku kaudu ning mille alusel on tarbijal õigus arvata enda tarbitud elektri kogusest maha tootja liitumis- või mõõtepunktis toodetud taastuvenergia kogus või energiasalvestusüksusest võrku antud kogus ühe mõõteperioodi sees.

(2) Energiajagamise kokkuleppes võib osaleda energiasalvestusüksuse või taastuvenergia tootmise seadmega, mille netovõimsus on kuni 1MW.

(3) Tarbija võib energiajagamises osaleda aktiivse võrguteenuse kasutajana või kolmanda isiku kaudu, tingimusel et energiajagamine ei ole aktiivse võrguteenuse kasutaja peamine äri- või kutsetegevus. Energiajagamises osalejale säilivad lõpptarbija õigused ja kohustused.

(4) Energiajagamises osalejal on bilansivastutus ja õigus:
1) tegutseda energiajagamise korraldajana;
2) sõlmida energiajagamise kokkuleppeid ning esitada arveid;
3) osaleda paindlikkusteenuse ja energiatõhususe pakkujana;
4) delegeerida oma tegevuseks vajalike seadmete haldamine, paigaldamine, käitamine ja hooldus ning andmete töötlemine, kokkulepete sõlmimine, teavitamine ja arvete esitamine kolmandale isikule.

(5) Energiajagamises osalev aktiivne võrguteenuse kasutaja vastutab tema tegevusest põhjustatud ebabilansi eest käesoleva seaduse § 12¹ lõikes 4 sätestatud korras.

(6) Energiajagamise korraldaja avaldab enne lepingu sõlmimist hinnad, tariifid, teenusetingimused ja näidislepingud.

(7) Energiajagamises osalejad või nende määratud energiajagamise korraldaja registreerivad energiajagamise kokkuleppe andmevahetusplatvormil 7 päeva enne kokkuleppe jõustumist. Süsteemihaldur teeb kokkuleppe jõustumisest alates energiajagamise arveldamiseks vajalikud andmed kättesaadavaks asjaomasele võrguettevõtjale, avatud tarnijale ja bilansihaldurile.

(8) Energiajagamise korraldaja esitab energiajagamise kokkuleppe pooltele tootmise ja tarbimise raporti vähemalt üks kord kuus.

(9) Energiajagamises osalejaga lepingu sõlmimisele, lepingu lõpetamisele ja arvete esitamisele kohaldatakse käesolevas seaduse §-des 87 ja 88 elektrilepingule, lepingu lõpetamisele ja arvete esitamisele sätestatud nõudeid.

(10) Taastuvenergia tootjad ja oma tarbeks toodetud taastuvenergia tarbijad võivad osaleda ühiselt käesolevas paragrahvis kirjeldatud energiajagamises ja neil on lubatud oma tootmiskohas toodetud taastuvenergiat omavahel jagada liitumis- või mõõtepunktide üleselt.“;

6) paragrahvi 1113 täiendatakse lõikega 311 järgmises sõnastuses:
„(311) Süsteemihaldur loob andmevahetusplatvormile funktsioonid, määrab kindlaks arvelduspõhimõtted ja arvutab energiajagamise proportsioonid, mis võimaldavad käesoleva seaduse §-s 822 nimetatud energiajagamises osalejatel mõõtepunktide üleselt taastuvenergia jagamises osaleda.“;

7) seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2024/1711, millega muudetakse direktiive (EL) 2018/2001 ja (EL) 2019/944 seoses liidu elektrituru korralduse parandamisega (ELT L, 2024/1711, 26.06.2024).“.

§ 2. Seaduse jõustumine

Käesolev seadus jõustub 2028. aasta 1. aprillil.

